Document ID: 32005L0075

EUROOPA PARLAMENDI JA NÕUKOGU DIREKTIIV 2005/75/EÜ,
16. november 2005,
millega tehakse parandus direktiivis 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 47 lõiget 2 ning artikleid 55 ja 95,
võttes arvesse komisjoni ettepanekut,
võttes arvesse Euroopa majandus- ja sotsiaalkomitee arvamust, (1)
pärast konsulteerimist regioonide komiteega,
toimides asutamislepingu artiklis 251 sätestatud korras (2)
ning arvestades järgmist:
(1)
Oleks asjakohane, et teatavaid enam kui 50 % ulatuses subsideeritavaid teenuseid käsitlevate hankelepingute suhtes kehtiv piirmäär oleks endiselt ühtlustatud muude ostjate kui keskvalitsusasutuste poolt sõlmitud teenuslepingute suhtes kehtiva piirmääraga, nagu kavandati sätestada siis, kui võeti vastu Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta. (3)
(2)
See ühtlustamine tuleks säilitada ka direktiivi 2004/18/EÜ artiklis 78 sätestatud läbivaatamiste korral.
(3)
Tehnilise vea tõttu ei ole praegu direktiivi 2004/18/EÜ artikliga 78 tagatud selline ühtlustamine nagu sooviti. Seega tuleks parandada artikli 78 lõike 2 punkte b ja c, paigutades viite artikli 8 esimese lõigu punktile b ümber artikli 78 lõike 2 punktist b artikli 78 lõike 2 punkti c,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2004/18/EÜ artikli 78 lõikes 2 asendatakse punktid b ja c järgmistega:
“b)
artikli 67 lõike 1 punktis a kehtestatud piirmäärad IV lisas osutatud ostjate sõlmitud teenuste riigihankelepingute suhtes kehtivate läbivaadatud piirmääradega;
c)
artikli 8 esimese lõigu punktis b ja artikli 67 lõike 1 punktides b ja c kehtestatud piirmäärad muude ostjate kui IV lisas osutatud ostjate sõlmitud teenuste riigihankelepingute suhtes kehtivate läbivaadatud piirmääradega.”
Artikkel 2
Liikmesriigid jõustavad käesoleva direktiivi järgmiseks vajalikud õigusnormid hiljemalt 31. jaanuaril 2006.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 3
Käesolev direktiiv jõustub Euroopa Liidu Teatajas avaldamise päeval.
Artikkel 4
Käesolev direktiiv on adresseeritud liikmesriikidele.
Strasbourg, 16. november 2005

Labels: 3